વૈષ્ણો દેવી માતા સાથે સંકળાયેલી એક પૌરાણિક કથા છે આ કથા મુજબ હાલના કટરા ગામથી ૨ કિલોમીટર દુર આવેલા હંસાલી ગામમાં વૈષ્ણવી માતાના પરમ ભક્ત શ્રીધર રહેતા હતા.. શ્રીધર સ્વભાવથી ધાર્મિક વૃતિના હતા પરંતુ તેમનું જીવન કષ્ટપૂર્ણ હતું કારણ કે તેઓ નિઃસંતાન હતા. તે દેવી માંની પોતાના કષ્ટોના નિવારણ માટે પૂજા અર્ચના કરતા રહેતા હતા અને એમ જ એક દિવસ જયારે તેમણે નવરાત્રી ના પૂજન માટે કુવારી કન્યાઓને બોલાવડાવી ત્યારે પોતાના ભક્તને આશીર્વાદ આપવા માટે વૈષ્ણવ માં પણ કન્યાના રૂપમાં તેમની જ વચ્ચે આવીને બેઠાં….